text: Udstilling om vraggods i Sønderborg
  02 marts 2012 kl. 16.54
  I weekenden åbner en udstilling i Sønderborg om de fund, som sportsdykkerne har bragt op til overfladen.
  Sportsdykkere fra flere klubber mødes hvert andet år for at vise, hvad de har fundet. Det er der nu kommet en udstilling ud af, der åbner i morgen i Sønderborg.
  På udstillingen kan man bl.a. se gods fra en tysk minestryger, der kæntrede under en storm i Øresund den 1. marts 1945. Halvdelen af skibet er synligt på bunden af Øresund. 
  Man kan også se en kasse med en sekstant, som er forbløffende velbevaret. Der er også en førstehjælpskasse. Begge er fundet på bunden af Lillebælt.
  Udstillingen af vraggods har også en biograf med 3 D-undervandsfilm.
  Der er åben i weekenden i Sønderborg i det gamle VUC-center, hvor en model af en undervandsbåd er stillet op ved indkørslen.
  